als_Latn dik_Latn sag_Latn
17 mars 2015 - “Ibra, tani largohu”. Franca, francezët, politikanët (Marine Le Pen e para), marrin fjalën dhe kanë vënë në shënjestër suedezin rebel. Pas fjalëve të tij të forta kundër vendit ku luan, “Franca, një shtet m…” dhe pavarësisht nga ndjesa publike, “e kisha fjalën për futbollin”, skandali dhe polemikat kanë arritur kulmin. Këto deklarata, sulmuesi 33-vjeçar i bëri pas ndeshjes së djeshme të kampionatit francez Bordo-PSG 3-2, ku suedezi është ankuar me tone të larta në shtyp kundër gjyqtarit të ndeshjes.
Pas tre sezoneve me Paris SG-në, hapin e parë drejt një largimi të mundshëm e bëri pikërisht ai, Ibra, me fjalë jashtë logjike, edhe pse e kuptimi i frazave sipas tij, kishte lidhje me futbollin. E pafalshme? “Një shembull i keq për të rinjtë dhe fëmijët”. Gazetat, opinionistët, politikanët. Të gjithë kundër. Dhe Zllatan, pas tre sezoneve, duhet tani të konsiderojë nevojën (të detyrueshme) për të lërë klubin parisien në fund të sezonit. Pak a shumë siç është në CV-në e tij, duke parë që tre është kufiri (për të) maksimal deri tani i aventurës së tij: 3 sezone të Ajaksi, nga 2001 deri në 2004-ën para se të shkonte te Juventusi; 3 sezone te Interi, nga 2006-ta në 2009-ën para se të largohej dhe të shkonte te Barcelona.
“Pengu i vetëm”, ka thënë Ibra kohët e fundit, i karrierës së tij prej cigani të titujve. Megjithatë, Interi pa të fitoi “Tripletën”. Për momentin është në garë për Championsin me PSG-në, por nesër nuk i dihet…
/agjencia e lajmeve "Dyrrah"/
als_Latn als_Latn als_Latn als_Latn